**Agnes Mooreheadová** (vl. menom *Agnes Robertson Moorehead*, \* 6. december 1900,  Clinton, Massachusetts, USA – † 30. apríl 1974, Rochester, Minnesota, USA) bola americká herečka, ktorá bola štyri krát nominovaná na prestížne filmové ocenenie Academy Awards.

Detstvo a mladosť
-----------------

Mooreheadová sa narodila 6. decembra 1900, v Clintone v štáte Massachusetts ako dcéra bývalej speváčky Mary (rod. McCauleyovej) a presbyteriánskeho kňaza, Johna Hendersona Mooreheada. Mala anglický, írsky, škótsky a waleský pôvod. Často Mooreheadová tvrdila, že sa narodila v roku 1906, aby vyzerala mladšie pre herecké úlohy. Spomenula si, že svoje prvé verejné vystúpenie absolvovala ako trojročná, keď v kostole svojho otca recitovala modlitbu Otčenáš. Rodina sa presťahovala do St. Louis v štáte Missouri a jej ambícia stať sa herečkou rástla. 

V mladom veku, sa Mooreheadová pripojila k zboru Mestskej opernej spoločnosti v St. Louis, známeho ako "The Muny". Popri záľube v herectve sa u nej celý život rozvinul záujem o náboženstvo; v neskorších rokoch herci ako Dick Sargent spomínali na Mooreheadovej príchod na scénu s „Bibliou v jednej ruke a scenárom v druhej".

Získal bakalársky titul v roku 1923, v odbore biológia na Muskingum College v New Concord, v štáte Ohio. Počas toho sa objavila aj v univerzitných divadelných hrách. V roku 1947 získala čestný doktorát z literatúry na Muskingum College a rok pôsobila v jeho správnej rade. Získala aj magisterský titul z angličtiny a rečníctva na University of Wisconsin v štáte Madison. Potom pokračovala v postgraduálnom štúdiu na Americkej akadémii dramatických umení, ktorú ukončila s vyznamenaním v roku 1929. Mooreheadová tiež získala čestný doktorát na Bradley University v Peorii, v štáte Illinois.

Kariéra
-------

Mooreheadovej kariéra bola nestabilná a hoci si dokázala nájsť prácu na javisku, často bola nezamestnaná. Zo začiatku, si našla prácu v rádiu, kde bola obľúbenou a často pracovala na niekoľkých programoch za jeden deň. Mooreheadová sa stretla s herečkou Helen Hayes, ktorá ju povzbudila, aby sa venovala aj filmovému herectvu, ale jej prvé pokusy sa stretli s neúspechom. Neskôr, sa opäť vrátila pracovať do rádia.

Jej filmový debut, bol vo filme *Občan Kane* z roku 1941. O rok neskôr, si zahrala *Skvelí Ambersonovci* a za svoj herecký výkon získala Cenu filmových kritikov v New Yorku a nomináciu svoju prvú nomináciu na Academy Awards. 

Mooreheadová získala pozitívne recenzie na svoj herecký výkon vo filme *Mrs. Parkington* z roku 1944. Získala aj svoj prvý Zlatý glóbus za najlepšiu herečku vo vedľajšej úlohe a svoju druhú nomináciu Academy Awards. V roku 1947 získala svoju tretiu nomináciu na Academy Awards, za jej herecký výkon vo filme *Johnny Belinda*.

V polovici 40-tych rokov Mooreheadová podpísala zmluvu s Metro-Goldwyn-Mayer. V rokoch 1951–1952 účinkovala aj na Broadwayi v inscenácii *Don Juan in Hell* a v rokoch 1962–1963 v inscenácii *Lord Pengo*.

Mala vedľajšiu úlohu vo veľkorozpočtovom filme *The Conqueror* z roku 1956, kde si zahrala po boku Susan Hayward a Johna Waynea. V roku 1960 sa objavila ako hypochonderka Pani Snowová v Disneyho filme *Pollyanna*. S Bette Davis, Oliviou de Havilland, Mary Astor a Josephom Cottenom hrala vo filme *Sladká Charlotte* z roku 1964 a Mooreheadová bola štvrtý krát nominovaná na Academy Awards a získala svoj druhý Zlatý glóbus. 

Elizabeth Monthgomery (vľavo), Dick York (v strede) a Agnes Moorehead (vpravo) na fotografii k televíznemu seriálu *Bewitched*. 
Mooreheadová bola považovaná za skvelú hlasovú herečku. V roku 1961 hosťovala v televíznom seriály *The Twilling Zone*, kde jej postava prehovorila až v záverečných minútach a jej postava väčšinou vzdychala alebo zalapala po dychu, no aj napriek tomu, bol jej herecký výkon považovaný za bravúrny. 

V roku 1964 prijala rolu Endory, smrteľne nenávidenej, bystrej čarodejníckej matky Elizabeth Montgomery, v situačnej komédii *Bewitched*. Televízny seriál, sa stal veľmi úspešný a táto seriálová rola jej priniesla obrovského hereckého uznania. Mooreheadová získala šesť nominácií na cenu Emmy Award. Svoju rolu v televíznom seriály, stvárňovala až do ukončenia, v roku 1972. 

V 70. rokoch sa Mooreheadovej zhoršoval zdravotný stav, kvôli čomu sa objavovala aj menej pred kamerou. Spolu so Shelley Winters a Debbie Reynolds si zahrala v horore *Čo je s Helen?* z roku 1971. O rok neskôr, si zahrala svoju poslednú hlavnú úlohu vo filme *Dear Dead Delilah*.

Súkromný život
--------------

V roku 1930 sa vydala za herca Johna Griffitha Lee; rozviedli sa rok po tom, čo v roku 1952 si vzali do pestúnskej starostlivosti chlapca, menom Sean. V roku 1954 sa vydala druhý krát, za herca Roberta Gista a v roku 1958 sa rozviedli.

Sexualita Mooreheadovej, bola predmetom mnohých špekulácií a sporov. Množstvo článkov, ktoré sa objavili v alternatívnej tlači, ju identifikovalo ako lesbičku. V jednom z rozhovorov, Mooreheadová údajne priznala svoju orientáciu na rovnaké pohlavie, zatiaľ čo identifikovala množstvo iných hollywoodskych herečiek, ktoré si „užívali lesbické alebo bi vzťahy". Mnohí z jej priateľov, odmietli tvrdenia, že by Mooreheadová bola lesbičkou. 

Mooreheadová zriedkavo hovorila verejne o svojom politickom presvedčení, ale podporovala Franklina Delana Roosevelta a Ronalda Reagana pri jeho kandidatúre na guvernéra Kalifornie v roku 1966.

Úmrtie
------

Mooreheadová zomrela na rakovinu maternice, 30. apríla 1974 v Rochesteri v Minnesote vo veku 73 rokov. Jej matka Mary, zomrela v roku 1990 vo veku 106 rokov. Špekuluje sa, že u Mooreheadovej sa mohla vyvinúť rakovina z rádioaktívnych testov atmosférických atómových bômb, pri nakrúcaní filmu *The Conqueror*. Niekoľko členov produkcie, ako aj samotný John Wayne, Susan Hayward, a režisér filmu Dick Powell neskôr zomreli na rakovinu a choroby súvisiace s rakovinou. Herci a štáb tvorilo spolu 220 ľudí. Do konca roku 1980, ako zistil časopis People, 91 z nich ochorelo na nejakú formu rakoviny a 46 na túto chorobu zomrelo. 

Je pochovaná v krypte v Dayton Memorial Park v meste Daytone, v štáte Ohio. V roku 1994 bola posmrtne uvedená na chodník slávy v St. Louis.

Mooreheadová svoj majetok venovala Muskingum College, University of Wisconsin, John Brown University. Jej matka Mary dostala všetko oblečenie a šperky Mooreheadovej a tiež sa postarala o to, aby bolo o jej matku postarané po zvyšok svojho života. Jej dom v Beverly Hills bol spolu s nábytkom a osobným majetkom ponechaný jej právnikovi Franklinovi Rohnerovi. Vyrobila tiež malé odkazy pre priateľov a domáci personál spolu s niektorými charitatívnymi príspevkami. Vo svojom závete nezapočítala svojho syna, Seana, ktorého si adoptovala a vychovávala ho do jeho 18. narodenín. V jej závete sa uvádzalo, že „nemá žiadne deti, prirodzené ani adoptované, žijúce ani zosnulé".

Iné projekty
------------

Commons
* Spolupracuj na Commons Commons ponúka multimediálne súbory na tému **Agnes Mooreheadová**

Externé odkazy
--------------

* Agnes Mooreheadová v Internet Movie Database (po anglicky)
* Agnes Mooreheadová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Agnes Moorehead na anglickej Wikipédii.*

| Ceny Agnes Moorehead |
| --- |
| 

| * z
* d
* u
Zlatý glóbus za najlepší ženský herecký výkon vo vedľajšej úlohe |
| --- |
| 
* Katina Paxinosová (1943)
* Agnes Mooreheadová (1944)
* Angela Lansburyová (1945)
* Anne Baxterová (1946)
* Celeste Holm (1947)
* Ellen Corby (1948)
* Mercedes McCambridgeová (1949)
* Josephine Hull (1950)
* Kim Hunter (1951)
* Katy Jurado (1952)
* Grace Kelly (1953)
* Jan Sterling (1954)
* Marisa Pavan (1955)
* Eileen Heckart (1956)
* Elsa Lanchesterová (1957)
* Hermione Gingold (1958)
* Susan Kohner (1959)
* Janet Leigh (1960)

 |
| 
* **(1943 – 1960)**
* (1961 – 1980)
* (1981 – 2000)
* (2001 – 2020)

 |

| * z
* d
* u
Zlatý glóbus za najlepší ženský herecký výkon vo vedľajšej úlohe |
| --- |
| 
* Rita Moreno (1961)
* Angela Lansburyová (1962)
* Margaret Rutherford (1963)
* Agnes Mooreheadová (1964)
* Ruth Gordon (1965)
* Jocelyn Lagarde (1966)
* Carol Channing (1967)
* Ruth Gordon (1968)
* Goldie Hawn (1969)
* Karen Black / Maureen Stapleton (1970)
* Ann-Margret (1971)
* Shelley Winters (1972)
* Linda Blairová (1973)
* Karen Black (1974)
* Brenda Vaccaro  (1975)
* Katharine Rossová (1976)
* Vanessa Redgrave (1977)
* Dyan Cannon (1978)
* Meryl Streep (1979)
* Mary Steenburgenová (1980)

 |
| 
* (1943 – 1960)
* **(1961 – 1980)**
* (1981 – 2000)
* (2001 – 2020)

 |

| * z
* d
* u
Držiteľky ceny Primetime Emmy za najlepší ženský herecký výkon vo vedľajšej úlohe (dráma) |
| --- |
| 1959 - 1969 | 
* Barbara Hale (1959)
* Pamela Brown (1962)
* Glenda Farrell (1963)
* Ruth White (1964)
* Lee Grant (1966)
* Agnes Mooreheadová (1967)
* Barbara Anderson (1968)
* Susan Saint James (1969)

 |
| 1970-1979 | 
* Gail Fisher (1970)
* Margaret Leighton (1971)
* Jenny Agutter (1972)
* Ellen Corby (1973)
* Joanna Miles (1974)
* Ellen Corby (1975)
* Ellen Corby (1976)
* Kristy McNichol (1977)
* Nancy Marchand (1978)
* Kristy McNichol (1979)

 |
| 1980 - 1989 | 
* Nancy Marchand (1980)
* Nancy Marchand (1981)
* Nancy Marchand (1982)
* Doris Roberts (1983)
* Alfre Woodard (1984)
* Betty Thomas (1985)
* Bonnie Bartlett (1986)
* Bonnie Bartlett (1987)
* Patricia Wettig (1988)
* Melanie Mayron (1989)

 |
| 1990 – 1999 | 
* Marg Helgenbergerová (1990)
* Madge Sinclair (1991)
* Valerie Mahaffey (1992)
* Mary Alice (1993)
* Leigh Taylor-Young (1994)
* Julianna Marguliesová (1995)
* Tyne Daly (1996)
* Kim Delaney (1997)
* Camryn Manheim (1998)
* Holland Taylorová (1999)

 |
| 2000 - 2009 | 
* Allison Janneyová (2000)
* Allison Janneyová (2001)
* Stockard Channing (2002)
* Tyne Daly (2003)
* Drea de Matteo (2004)
* Blythe Dannerová (2005)
* Blythe Dannerová (2006)
* Katherine Heiglová (2007)
* Dianne Wiestová (2008)
* Cherry Jonesová (2009)

 |
| 2010 - 2019 | 
* Archie Panjabiová (2010)
* Margo Martindale (2011)
* Maggie Smithová (2012)
* Anna Gunnová (2013)
* Anna Gunnová (2014)
* Uzo Aduba (2015)
* Maggie Smithová (2016)
* Ann Dowdová (2017)
* Thandie Newton (2018)
* Julia Garnerová (2019)

 |
| 2020 - | 
* Julia Garnerová (2020)
* Gillian Andersonová (2021)
* Julia Garnerová (2022)

 |

 |

Autoritné údaje: * BnF: 13897673c
* GND: 119119277
* ISNI: 0000 0001 1600 9083
* LCCN: n85085806
* NK ČR: xx0197789
* VIAF: 214468813
* WorldCat: lccn-n85085806